钦定古今图书集成/明伦汇编/闺媛典/第104卷 > 皇清十 > 吴毓琮妻官瑶玉
## 钦定古今图书集成/明伦汇编/闺媛典/第104卷 > 皇清十 > 吴毓琮妻官瑶玉

按《福清县志》：官瑶玉，三山明经官懋功女。顺治间归玉塘吴毓琮。夫亡，玉伏尸哭曰：“丈夫如此，无以妾为也。” 殡毕，遂引刀自刎。为亲者救夺，不得死。破磁刲喉几断，又不得死。乃以金钗折吞之，复裂素自缢。手弱不胜，又不得死。遂绝粒，十八日乃死，年二十有四。

===杨日遇妻吴毓础===

按《福清县志》：“吴毓础，玉塘人，诸生吴临玑女，归明经杨元倓子。日遇夫死，属纩毕，即扃户自缢。众排闼救之，翁姑父母宽譬百端，皆不答，祇洒泪而已。家人防之密，不得死，乃阳为不死者状，饮食自若。时当暑夜暴热，与姑同宿，为其姑扇，姑安寝，潜起自缢。姑急起觅火，炉灶悉淋以水，比得火而气已绝。时顺治庚寅” 巡按御史王应元请旌。